Ingen iOS 17 på iPhone X og iPhone 8

Apple præsenterede i aftes sine nyeste påfund. Det skete til WWDC og her blev også iOS 17 præsenteret. Som sædvanlig betyder det en række nye funktioner og fintuninger, men det får man altså ikke glæde af, hvis modellen i lommen er iPhone X eller iPhone 8 (og 8 Plus).

Apple har nemlig på sin hjemmeside listet de kompatible telefoner, som får iOS 17, når opdateringen udsendes til efteråret. Ældste enheder på listen er således iPhone XS, XS Max og XR.

Udklip fra Apple.com

Det var iPhone X der i sin tid introducerede verden for Face ID, da den udkom i 2017. Samme år udkom også iPhone 8-linien.

Alle iPhones på listen får glæde af hovedparten af de nye funktioner i iOS 17. Men bevægelsesstyrede AR-effekter under FaceTime-kald, som Apple præsenterede i aftes, er forbeholdt iPhone 12 og nyere. Det samme gælder flere nyheder relateret til auto-korrektur på tastaturet, der foregår via kunstig intelligens. Du kan se vores liste med de 10 største nyheder lige her.

Selvom Apple dropper support for iOS 17, på iPhone X og iPhone 8, betyder det ikke at de fuldstændigt ignorerer deres eksistens. Historisk set har forældede enheder fortsat modtaget sikkerhedsopdateringer, efter de ikke opdateres længere.

Den komplette liste over nyheder, som kommer med iOS 17, kan ses hos Apple. På YouTube er det også muligt at se hele præsentationen, som også bød på det længede ventede AR/VR-headset.

Ingen iOS 17 på iPhone X og iPhone 8